
Për disa ndryshime në vendimin nr.279, datë 5.6.1995 të këshillit të Ministrave “Për përcaktimin e sasisë së ujit për funizimin me ujë të qytetit të tiranës dhe për ujitjen e tokave bujqësore”

Në mbështetje të nenit 100 të Kushtetutës dhe të neneve 124 e 128 të ligjit nr.8485, datë 12.5.1999 “Kodi i Procedurave Administrative të Republikës së Shqipërisë”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

1. Shkronjat “a” e “b” të paragrafit të parë të vendimit nr.279, datë 5.6.1995 të Këshillit të Ministrave, ndryshohen, si më poshtë vijon:
“a) Për nevoja të furnizimit me ujë nga ujësjellës-kanalizime, sh.a., Tiranë për qytetin e Tiranës e të rrethinave pranë tij, të përdoret sasia e ujit prej 82 (tetëdhjetë e dy) milionë m3 ujë në vit.
b) Për ujitjen e tokave bujqësore të përdoret sasia e ujit 5 (pesë) milionë m3 ujë në vit.”.
2. Ngarkohen Ministri i Punëve Publike, Transportit dhe Telekomunikacionit dhe Ministri i Bujqësisë, Ushqimit dhe Mbrojtjes së Konsumatorit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

